OpenLLM-France/wikimedia huggingface dataset:
# Esteve Badosa i Ventura

Esteve Badosa i Ventura (s. XIX – 10 de novembre de 1933) fou un beneficiat i compositor català d'Olot.
Consta com a actiu l'any 1927 al Santuari de la Mare de Déu del Tura, a Olot. Es desconeixen les dates exactes de la seva incorporació i retirada del càrrec.
Traspassà el 10 de novembre de 1933. S'ignora el parentesc d'Esteve Badosa i Ventura amb el frare Narcís Badosa i Funosa, també d'Olot.
Es conserven obres seves al fons musical de l’església parroquial de Sant Esteve d’Olot (OloSE).

## Referències

* ↑ Gregori Cifré, Josep Maria; Monells, Carme. Fons de l'Església parroquial de Sant Esteve d'Olot i Fons Teodoro Echegoyen de l'Arxiu Comarcal de la Garrotxa. Bellaterra: Universitat Autònoma de Barcelona, Servei de Publicacions, 2012. ISBN 978-84-490-2891-5.
* ↑ Badosa, Esteve. Ecos i Inspiraciones / del / Getsemeni / á duo y Acompato de órgano / y / compuesto por el Rdo/ Esteban Badosa pbro.
# Simfonia núm. 22 (Mozart)

La Simfonia núm. 22 en do major, K. 162, és una composició de Wolfgang Amadeus Mozart acabada l'abril de 1773.
La simfonia està instrumentada per a dos oboès, dues trompes, dues trompetes i corda.
Consta de tres moviments:
* Allegro assai, en compàs 4/4.
* Andantino grazioso, en compàs 2/4.
* Presto assai, en compàs 6/8.

## Referències

* ↑ Mozart, Wolfgang Amadeus; Giglberger, Veronika (preface), Robinson, J. Branford (transl.). Die Sinfonien III.. Kassel: Bärenreiter-Verlag, 2005, p. XII. ISMN M-006-20466-3

## Enllaços externs

* Simfonia núm. 22, K. 162: Partitura i Informe crític (alemany) al Neue Mozart-Ausgabe
# Atol Kure

L'atol Kure (en hawaià Mokupāpapa, històricament Ocean Island) forma part de les illes de Sotavent de Hawaii. Està situat a l'extrem oest de l'arxipèlag, a 91 km a l'oest de Midway.

## Geografia

Kure és l'atol més septentrional del món. És a prop del que s'anomena "punt Darwin", la latitud on el creixement de l'escull de corall és igual a les forces que provoquen la seva erosió. L'atol té una forma quasi circular de 10 km de diàmetre. L'altitud màxima és de 6,1 m. Només hi ha dos illots significatius al sud de l'escull, Green Island i Sand Island, formant una superfície total de 0,86 km².

## Història

L'atol Kure porta el nom del capità rus Kure que el va descobrir, el 1827, amb el vaixell Moller. La història de Kure està plena de naufragis i rescats. El 1837 hi naufragà el capità Brown del vaixell anglès Gledstanes. Durant cinc mesos van sobreviure a l'illot Green. Amb les restes del naufragi van construir una barca que va arribar a Honolulu on el cònsol britànic va organitzar el rescat. El 1843 es va repetir la mateix història amb el balener nord-americà Parker. El 1870 l'expedició nord-americana del USS Saginaw, que havia anat a l'atol Midway, va decidir explorar Kure per si trobava algun nàufrag. Es va espatllar el motor i es van estavellar contra els esculls. Cinc voluntaris van fer el viatge en barca fins a Kauai, però van arribar tan extenuats que van bolcar a la platja i només en va sobreviure un.
El 1886 el rei Kalakaua en va prendre possessió pel regne de Hawaii amb el nom de Moku Papapa. Hi van construir un refugi amb provisions pels possibles nàufrags. Durant la Segona Guerra Mundial es va construir una base militar i una estació de transmissió de ràdio per a la navegació.

## Referències

* ↑ Samu, Tanya. Geography: Year 12. Government of Samoa Ministry of Education, Sports and Culture, 2004, p. 18. ISBN 9825170611.
* ↑ Reynolds, M.H.. Predicting sea-level rise vulnerability of terrestrial habitat and wildlife of the Northwestern Hawaiian Islands: U.S. Geological Survey Open-File Report 2012–1182. United States Geological Survey, 2012, p. 7.
* ↑ «The American Whaling Ship Parker». Papahānaumokuākea Marine National Monument. [Consulta: 27 març 2021].
* ↑ «The Wreck Diver». Hana Hou!. Arxivat de l'original el 2021-02-14. [Consulta: 27 març 2021].
* ↑ The Northwestern Hawaiian Islands: An Annotated Bibliography (en anglès). U.S. Fish and Wildlife Service, 1978.
* ↑ «The American Whaling Ship Parker». Papahānaumokuākea Marine National Monument. [Consulta: 27 març 2021].
* ↑ Rauzon, Mark J. Isles of Refuge: Wildlife and History of the Northwestern Hawaiian Islands (en anglès). University of Hawaii Press, 2000-11-01. ISBN 978-0-8248-2330-6.
* ↑ Kenyon, Karl W.; Rice, Dale W. «Birds of Kure Atoll, Hawaii». The Condor, vol. 60, 3, 5-1958, pàg. 188–190. DOI: 10.2307/1365413. ISSN: 0010-5422. JSTOR: 1365413.
# Atticora

Atticora és un dels gèneres d'ocells, de la família dels hirundínids (Hirundinidae). Fan 14-15 cm de llargària i tenen llargues cues, profundament bifurcades. Fan el niu amb herba seca i plomes en forats excavats a la vora d'un riu o esquerdes entre les roques per sobre d'ell.
El nom combina el grec antic Atthi que significa "Ateneu" i kora que significa "donzella".

## Taxonomia

Segons la classificació del Congrés Ornitològic Internacional (versió 13.2, 2023), aquest gènere conté tres espècies:
* Atticora fasciata - oreneta enfaixada.
* Atticora pileata - oreneta capnegra
* Atticora tibialis - oreneta camablanca
Anteriorment també s'incloïa dins d'aquest gènere l'oreneta de collar negre (Atticora melanoleuca). Però aquesta fou traslladada al ressuscitat gènere Pygochelidon en base a un estudi filogenètic publicat el 2005.

## Referències

* ↑ «Swallows» (en anglès). IOC World Bird List Version 13.2. International Ornithologists' Union, 01-07-2023. [Consulta: 12 setembre 2023].
* ↑ National Museum of Natural History. «Atticora Gould 1842». Encyclopedia of Life. [Consulta: 17 setembre 2023].
* ↑ Jobling, James A. The Helm dictionary of scientific bird names [electronic resource : from aalge to zusii]. London : Christopher Helm, 2010, p. 60. ISBN 978-1-4081-3326-2.
* ↑ «Swallows». IOC World Bird List - International Ornithologists' Union. [Consulta: 17 setembre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 611. ISBN 978-84-16728-37-4.
* ↑ Piland, Natalia «White-banded Swallow (Atticora fasciata), version 1.0» (en anglès). Birds of the World, 2020. DOI: 10.2173/bow.whbswa2.01species_shared.bow.project_name. ISSN: 2771-3105.
* ↑ LaBarbera, Katie «White-thighed Swallow (Atticora tibialis), version 1.0» (en anglès). Birds of the World, 2020. DOI: 10.2173/bow.whtswa1.01species_shared.bow.project_name. ISSN: 2771-3105.
* ↑ Sheldon, F.H.; Whittingham, L.A.; Moyle, R.G.; Slikas, B.; Winkler, D.W. «Phylogeny of swallows (Aves: Hirundinidae) estimated from nuclear and mitochondrial DNA sequencing». Molecular Phylogenetics and Evolution, 35, 1, 2005, pàg. 254-270. DOI: 10.1016/j.ympev.2004.11.008.
* ↑ Stiles, F. Gary. «Proposal 314: Revise the generic limits of Neotropical swallows». South American Classification Committee, American Ornithologists' Union, 2007. [Consulta: 19 juliol 2021].
* ↑ «Swallows». IOC World Bird List Version 11.2. International Ornithologists' Union, 01-07-2021. [Consulta: 19 juliol 2021].
# Aulonemia

Aulonemia o Matudacalamus és un gènere de bambús de la família de les poàcies, ordre de les poals, subclasse commelínides, classe liliòpsides, divisió magniliofitins. És originària d'Amèrica Central i Amèrica del Sud tropical.

## Taxonomia

Taxonomia de Aulonemia.
* Aulonemia cingulata McClure et L. B. Sm.
* Aulonemia fulgor Soderstr.
* Aulonemia intermedia McClure et L. B. Sm.
* Aulonemia jauaensis Judz. i Davidse
* Aulonemia longiaristata L. G. Clark et Londoño
* Aulonemia pumila L. G. Clark et Londoño
* Aulonemia robusta L. G. Clark et Londoño

## Referències

* ↑ Watson L, Dallwitz MJ.. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2007-11-18. [Consulta: 19 agost 2009].
* 1 2 Goudot, Justin P. 1846. Annales des Sciences Naturelles; Botanique, sér. 3 5: 75
* ↑ «Grass Genera of the World - Aulonemia Goudot», 18-11-2007. Arxivat de l'original el 2007-11-18. [Consulta: 28 octubre 2024].
* ↑ «Aulonemia Goudot | Plants of the World Online | Kew Science» (en anglès). Plants of the World Online. [Consulta: 23 desembre 2023].
# Auzolan

Auzolan (Treball veïnal en basc) fou un partit polític creat a Euskal Herria el 26 de març del 1983 format per la coalició de LKI, LAIA i Nueva Izquierda (escissió navarresa d'Euskadiko Ezkerra), i amb suport d'Euskadiko Mugimendu Komunista. El seu líder era Bixente Serrano Izko.
A les eleccions al Parlament de Navarra de 1983 va obtenir 8.356 vots (3,46%) i cap escó. A les eleccions al Parlament Basc de 1984 es presentà amb Iñaki Pérez Beotegi Wilson (Àlaba), Iñaki Albistur (Gipuzkoa) i Periko Ibarra (Bizkaia), però només va obtenir 10.462 vots (0,98%). El 30 de maig del 1986 es va dissoldre, però la secció navarresa es presentarà a eleccions d'aleshores ençà com a Batzarre.

## Resultats electorals
### Parlament de Navarra

| Any | Vots | % | Escons | +/- |
| 1983 | 8.356 | 3,16 | 0 / 50 | Nou |

## Referències

* ↑ «Auzolán, grupúsculo "abertzale" escindido de Euskadiko Ezkerra». ABC, 18-02-1984.
* ↑ Resultats de les eleccions al Parlament de Navarra de 1983. Arxivat 2013-06-15 a Wayback Machine.

## Enllaços externs

* Egaña, Iñaki. Diccionario histórico-político de Euskal Herria. Txalaparta, 1996, p. 90-91. ISBN 8481360392.
# Avatar client

Un avatar client és el prototip del client ideal, concebut pel disseny centrat en l'usuari i en màrqueting. Serveix de base per a establir l'estratègia comercial. Sovint es fa servir l'argot anglès, buyer persona o customer avatar, molt de moda en el màrqueting. Pot ser diferent per a cada producte o servei. És el retrat fictici d'un «consumidor ideal», client potencial d'un producte o servei.
Es tracta de la representació d'un grup social amb qualitats i comportaments similars, que es concep a partir de l'etnografia i inclou un perfil psicològic. Atesa la seva naturalesa de referent i de model, li poden atorgar les característiques que el negoci desitja que tingui (zona geogràfica, poder adquisitiu, capacitat d'influenciar en altres clients potencials, etc.) per tal de poder definir-lo bé (o bé perfilar-ne un de diferent per a cada producte o servei) i fer que la campanya de màrqueting s'hi apropi com més millor per poder ser més efectiva. Definir l'avatar correctament és clau en el pla de màrqueting i comunicació, base de totes les estratègies.
El concepte d'avatar client és relacionat amb altres dos conceptes, que són lleugerament diferents però amb els quals es confon sovint: «client ideal» (persona real, client amb qui hi pot haver hagut una relació comercial i que es pretén fidelitzar) i «públic objectiu» (grup de població amb unes característiques comunes al qual va dirigit un missatge publicitari, segment social potencialment interessat).

## Referències

* ↑ Terme en català segons el Termcat al Termcat
* 1 2 «avatar client». Neoloteca. TERMCAT, 1999-2024.. [Consulta: 13 novembre 2024].
* 1 2 3 4 «Què és el públic objectiu i per què és vital en l’estratègia de màrqueting?». Linkia FP, 31-12-2020.
* ↑ Prat, Jordi. «Buyer persona o ideal client profile?». DigitalMakers, 30-07-2019.
* ↑ «Què és una buyer persona i com es construeix?». Màrqueting i Publicitat. UOC, 28-07-2021.
* ↑ «Defineix el teu públic objectiu en 4 passos». Useit, 02-03-2020.

## Vegeu també

* Segmentació de mercat
* Identitat digital
* Personalització de continguts

## Enllaços externs

* El buyer persona: dirigir-se al client adequat al Servei d’Emprenedoria - Xarxa Emprèn, 10/5/2022
* Com elaborar un Buyer Persona a Tot Comunica, UOC, 19/10/2021
# Axel Grönberg

Rolf Axel Einar Grönberg o Axel Grönberg (Norberg, Suècia 1918 - Estocolm 1988) fou un lluitador suec, guanyador de dues medalles olímpiques.

## Biografia

Va néixer el 9 de maig de 1918 a la ciutat de Norberg, població situada al comtat de Västmanland. Va morir el 23 d'abril de 1988 a la seva residència d'Estocolm.

## Carrera esportiva

Va participar, als 30 anys, als Jocs Olímpics d'Estiu de 1948 celebrats a Londres (Regne Unit), on va aconseguir guanyar la medalla d'or en la prova masculina de pes mitjà en la modalitat de lluita grecoromana, un metall que aconseguí revalidar en els Jocs Olímpics d'Estiu de 1952 realitzats a Hèlsinki (Finlàndia).
Al llarg de la seva carrera aconseguí guanyar dues medalles en el Campionat del Món de lluita, una d'elles d'or.

## Referències

* 1 2 3 «Olympedia – Axel Grönberg». [Consulta: 17 octubre 2023].
* ↑ «Axel Grönberg - Sveriges Olympiska Kommitté» (en suec). [Consulta: 17 octubre 2023].
# Baccara

Baccara fou un duo vocal femení espanyol, creat l'any 1976 originalment per la madrilenya María Mendiola (1952-2021) i la logronyesa Mayte Mateos (1951).
El 1977 van publicar la cançó de més èxit de Baccara "Yes sir, I can boogie", sent les primeres artistes espanyoles en aconseguir el lloc numero 1 al Regne Unit. Es van vendre més de 16 milions de còpies d'aquest senzill.
Baccara va representar Luxemburg el 1978 al Festival de la Cançó d'Eurovisió amb la cançó "Parlez-vous français?".El 1980, van sorgir problemes entre dos membres originals del duet.
L'any 1981, María Mendiola i Mayte Mateos es van separar. Més tard, ambdues sense gaire èxit en les carreres en solitari, cadascuna d'elles va recrear la seva pròpia formació de "Baccara" amb noves parelles per al duo.
L'any 2021, mor María Mendiola a l'edat de 69 anys.
En total, hi ha hagut quatre formacions de Baccara: l'original, la que va formar Mayte Mateos, la que va formar María Mendiola i, després de la seva mort, la que va continuar, a petició dels fans, la seva companya del duet llavors, Cristina Sevilla.

## Referències

* 1 2 Súrio, Ramon. «María Mendiola (1952­-2021). Cantant, veu de Baccara. Reina de la música disco» p. 49. La Vanguardia, 12-09-2021. [Consulta: 11 juny 2024].
* ↑ «Offizielle Deutsche Charts - Offizielle Deutsche Charts». [Consulta: 11 juny 2024].
* ↑ «swedishcharts.com - Baccara - Yes Sir, I Can Boogie». [Consulta: 11 juny 2024].
* ↑ «Eurovision 1978 Luxembourg: Baccara - "Parlez-vous français ?"» (en anglès britànic). [Consulta: 11 juny 2024].
* ↑ Garrigós, Jordi. «La tornada que va superar els Beatles. ‘Yes Sir, I can boogie’, de Baccara (1977)». Ara Andorra, 03-08-2020. [Consulta: 11 juny 2024].
* ↑ «Mor als 69 anys María Mendiola, component del duo Baccara i representant d’Eurovisió». El Periódico, 11-09-2021. [Consulta: 11 juny 2024].
* ↑ «Muere María Mendiola, integrante del dúo Baccara» (en castellà), 11-09-2021. [Consulta: 11 juliol 2024].
# Badr Mohamed Mirza Bani Hammad

Badr Mohamed Mirza Bani Hammad (7 de gener de 1984) és un ciclista dels Emirats Àrabs Units. Ha guanyat diferents campionats nacionals, tant en ruta com en contrarellotge. El seu germà Yousef també s'ha dedicat al ciclisme.

## Palmarès

Palmarès de Badr Mohamed.
* 2008
** Campió del Golf Pèrsic en ruta
** Campió del Golf Pèrsic en contrarellotge
** Campió dels Emirats Àrabs en contrarellotge
** 1r a la H. H. Vice-President's Cup
* 2009
** Campió del Golf Pèrsic en ruta
** Campió del Golf Pèrsic en contrarellotge per equips
** Campió dels Emirats Àrabs en contrarellotge
* 2011
** Campió dels Emirats Àrabs en ruta
* 2012
** Campió dels Emirats Àrabs en ruta
* 2015
** Campió dels Emirats Àrabs en contrarellotge

## Referències

* 1 2 «Cycling Museum - Badr Mohamed MIRZA AL-HAMMADI». [Consulta: 27 octubre 2024].
* ↑ «Badr Mirza». ProCyclingStats. [Consulta: 6 març 2021].
* ↑ «Badr Alhammadi». FirstCycling.com. [Consulta: 6 març 2021].
# Balaton

El llac Balaton és un llac situat a Hongria, uns 80 quilòmetres al sud-oest de Budapest, entre les províncies de Veszprém, al nord, i Somogy, al sud. Es coneix localment com «mar d'Hongria».
És un dels més grans d'Europa amb una superfície de 593 quilòmetres quadrats. Té forma allargada, i arriba, als punts més distants, a 77 quilòmetres de llarg i 14 d'ample. La fondària màxima és d'11 metres, amb una mitjana de tres metres. La major part no és gaire pregona, hi ha zones on es pot córrer centenars de metres llac endins sense perdre peu. Per la poca profunditat, l'estiu l'aigua pot atènyer temperatures fins a 30 °C. Per la mateixa raó, d'hivern es pot gelar, tot i que per l'escalfament global des del 1980, els hiverns on va congelar van minvant.
Al mig del llac hi ha la península de Tihany, on el 1055 es va construir una abadia benedictina que en l'època medieval va ser un bastió davant les invasions dels tàtars que van patir els magiars. La carta fundacional conté les primeres paraules escrites en hongarès.
El 1818, a la badia de Tihany hi havia un ferri, però va ser el 1846 quan el primer vaixell de vapor va entrar al llac. Aleshores, els aristòcrates hongaresos van començar a comprar vaixells a Anglaterra, i a fer competicions de natació i navegació. Es van construir nous ports i els pobles de la vora del llac es van transformar en centres de vacances. Entre d'altres, destaquen Balatonfüred i Siófok.
| « | Tothom m'havia parlat tant i tant de les belleses del llac Balaton que creia que quan el veiés no m'impressionaria gaire. No ha estat així. | » |
| — Ricard Salvat, Diaris (1962-1968), pàgina 43 |||

## Referències

* ↑ «llac Balaton». ésAdir. [Consulta: 6 febrer 2025].
* 1 2 «Baden im "Ungarischen Meer"». Stern, 27-05-2004.
* 1 2 «llac Balaton». Gran Enciclopèdia Catalana. Grup Enciclopèdia. [Consulta: 16 juliol 2023].
* ↑ Filazzola, Alessandro; Blagrave, Kevin; Imrit, Mohammad Arshad; Sharma, Sapna «Climate Change Drives Increases in Extreme Events for Lake Ice in the Northern Hemisphere» (en anglès). Geophysical Research Letters, 47, 18, 28-09-2020. DOI: 10.1029/2020GL089608. ISSN: 0094-8276.
* ↑ Woods, John. «Fotos: la carta mil·lenària amb el text hongarès més antic ha estat traslladada». Daily News Hongria, 18-06-2023. [Consulta: 16 juliol 2023].
* ↑ Salvat, Ricard. Diaris (1962-1968) (llibre electrònic). Edicions Universitat Barcelona, 2016-01-14. ISBN 978-84-475-3800-3.
# Moffat (Colorado)

Moffat és una població dels Estats Units a l'estat de Colorado. Segons el cens del 2000 tenia 114 habitants.

## Demografia

Segons el cens del 2000, Moffat tenia 114 habitants, 54 habitatges, i 30 famílies. La densitat de població era de 31,9 habitants per km².
Dels 54 habitatges en un 22,2% hi vivien nens de menys de 18 anys, en un 44,4% hi vivien parelles casades, en un 9,3% dones solteres, i en un 44,4% no eren unitats familiars. En el 33,3% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,7.
Per edats la població es repartia de la següent manera: un 21,1% tenia menys de 18 anys, un 6,1% entre 18 i 24, un 22,8% entre 25 i 44, un 34,2% de 45 a 60 i un 15,8% 65 anys o més.
L'edat mediana era de 45 anys. Per cada 100 dones de 18 o més anys hi havia 100 homes.
La renda mediana per habitatge era de 28.906 $ i la renda mediana per família de 28.333 $. Els homes tenien una renda mediana de 14.750 $ mentre que les dones 22.083 $. La renda per capita de la població era de 14.388 $. Entorn del 20% de les famílies i el 25,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Moffat». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Moffat». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Baldiri Borgunyó

Baldiri Borgunyó(Data de naixement desconeguda - Torroella de Montgrí 1879), conegut coma Boi Borgunyo, fou mestre de cant, organista i mestre de capella en les terres gironines.
Durant el 1660 a 1668 fou organista de la basílica de Santa Maria de Castelló d’Empuries i compaginarà amb el magisteri parroquial a Torroella de Montgrí. Al 1669 es traslada a Torroella i el 1673 exercirà com a mestre de capella de Sant Feliu de Girona. Abans de la seva mort al 1679, cedirà els beneficis de Sant Francesc a Juan Pau Gramotges.

## Referències

* 1 2 Gregori i Cifré, Josep Maria; Salgado Cobo, Elena. Inventaris dels fons musicals de Catalunya. Volum 7: Fons de la basílica de Santa Maria de Castelló d'Empúries. Barcelona: Universitat Autònoma de Barcelona, 2013, p. 24.
* ↑ Marquès, Josep Maria «Organistes i mestres de capella de la diòcesi de Girona». Anuario Musical, 54, 1999, pàg. 89-129.
# Gesats

Els gesats (llatí: Gaesatae) foren un poble celta establert als Alps propers a la Gàl·lia Cisalpina. El seu nom derivava d'una llança o javelina anomenada en llatí gaesum i era un nom de guerra com els francs («els valents») o els alamans («tots homes»). Servien en general com a mercenaris i van destacar al servei dels cartaginesos contra els romans. Plutarc diu que en general eren cavallers més que infants.
A Itàlia apareixen periòdicament lluitant contra els romans. La seva primera menció és de l'any 388 aC quan actuaven com aliats dels sènons i altres gals que van conquerir Roma i hi van restar acampats set mesos. La darrera vegada que apareixen va ser el 222 aC quan bandes de mercenaris reclutades a la conca del Roine, van creuar els Alps en ajut dels ínsubres en la guerra contra els romans. Un dels caps dels gesats, Viridòmar, va morir en la batalla de Clastídium (Casteggio) a mans del cònsol Marc Claudi Marcel; anava a cavall i vestit amb armadura d'una sola peça fabricada d'or i plata.
Estrabó encara parla després del gesats establerts a la Cispadana entre els Apenins i els Alps, al costat dels bois, sènons i ligis, però posteriorment van desaparèixer com a poble.

## Referències

* 1 2 3 Kruta, Venceslas. Les Celtes histoire et dictionnaire : des origines à la romanisation et au christianisme. París: Robert Laffont, 2000, p. 290-291. ISBN 9782221056905.
* 1 2 Plutarc. Vides paral·leles: Marcel, IX, 6, 8
# Partit Democràtic Serbi

El Partit Democràtic Serbi (serbi Српска демократска Странка, Srpska Demokratska Stranka) és un partit polític de la República Sèrbia, a Bòsnia i Hercegovina. És dirigit per Mladen Bosić, qui va succeir a Dragan Cavic. Va Ser fundat en 1992 per a defensar els interessos dels serbis de Bòsnia quan es produïa la desintegració de l'antiga Iugoslàvia.
Des de la guerra de Bòsnia, el SDS ha perdut el status de partit capdavanter de la República Sèrbia i principal partit dels serbis a Bòsnia i Hercegovina en benefici de l'Aliança dels Socialdemòcrates Independents (SNSD), encapçalada pel primer Ministre de la República Sèrbia, Milorad Dodik, a les eleccions parlamentàries d'octubre de 2006. El Partit Democràtic Serbi es troba sotmès a sancions dels Estats Units, que prohibeixen la transferència de fons i material dels EUA al SDS i a l'inrevés.

## Membres destacats

Alguns dels més alts dirigents del partit han estat:
* Radovan Karadžić (actiu de 1989 a 1996): acusat de crims de guerra pel Tribunal Penal Internacional per a l'antiga Iugoslàvia (TPII), a més de crims contra la humanitat, crims contra la vida i la salut, genocidi, violacions greus dels Convenis de Ginebra de 1949, assassinat, saqueig i violacions de les lleis o usos de la guerra (vegeu els Convenció de Ginebra).
* Biljana Plavšić (activa de 1989 a 1997): es va declarar culpable d'un càrrec de crims contra la humanitat davant el TPII per la seva participació en la persecució de musulmans bosnians i croats durant la guerra de Bòsnia.
* Momcilo Krajisnik: acusat també de genocidi, crims de lesa humanitat, violacions de les lleis de la guerra i violacions greus dels Convenis de Ginebra.
* Nikola Koljević: escriptor i polític, vicepresident de la República Sèrbia durant la guerra de Bòsnia, que es va suïcidar a Belgrad el juny de 1997.

## Referències

* ↑ «Govern USA: Llista de partits exclosos.». Arxivat de l'original el 2007-09-27. [Consulta: 31 octubre 2009].

## Enllaços externs

* Pàgina oficial